Du prokurorai

Du prokurorai (, ) – 2025 m. istorinė drama, kurios scenarijaus autorius ir režisierius – Sergejus Loznica. Sukurta pagal to paties pavadinimo Georgijaus Demidovo apysaką. Vaidina Aleksandras Kuznecovas, Aleksandras Filipenka, Anatolijus Belijus, Andris Keišs, Vytautas Kaniušonis, Valentinas Novopolskis ir Dmitrijus Denisiukas.

Filmas pasaulinė premjera įvyko 2025 m. gegužės 14 d. 78-ajame Kanų kino festivalyje, kur jis buvo apdovanotas Fransua Šalė prizu.

 Siužetas 
1937 m., Josifui Stalinui vykdant Didįjį valymą, jaunas sovietų prokuroras randa laišką, parašytą kalinio iš Briansko. Manydamas, kad jis tapo NKVD korupcijos auka, prokuroras kreipiasi į generalinį prokurorą, siekdamas teisingumo.

 Vaidmenys 
 Aktorius – veikėjas
 Aleksandras Kuznecovas – Aleksandras Kornejevas
 Aleksandras Filipenka – Stepniakas
 Anatolijus Belijus – Andrejus Višinskis
 Andris Keišs
 Vytautas Kaniušonis
 Valentinas Novopolskis
 Dmitrijus Denisiukas
 Filmo gamyba 
Nors Loznica filmo koncepciją sugalvojo dar 2018 m., tikrasis darbas prie jo prasidėjo tik 2024 m. Tai pirmasis filmas iš būsimos trilogijos, ekranizuojančios Gulago kalinio Georgijaus Demidovo kūrinius apie „Stalino įkurtą teroro mechanizmą“.«Мой герой — народ Украины». Сергей Лозница — о фильме «Вторжение»

Pagrindiniai filmavimo darbai vyko Rygoje, buvusiame kalėjime, pastatytame 1905 metais. Baigėsi 2024 m. spalio 25 d.

Filmas sukurtas bendradarbiaujant 6 šalimis: Latvijai, Prancūzijai, Nyderlandams, Vokietijai, Rumunijai ir Lietuvai.

 Atsiliepimai 
Recenzijų suvestinėje „Rotten Tomatoes“ 93 % iš 27 kritikų atsiliepimų yra teigiami, o vidutinis įvertinimas – 7,5/10. „Metacritic“, kuri naudoja svertinį vidurkį, remdamasi 10 kritikų, filmui skyrė 85 balus iš 100 galimų, o tai reiškia, kad filmas sulaukė „visuotinio pripažinimo“.

Peter Bradshaw iš „The Guardian“ šiam filmui skyrė penkias iš penkių galimų žvaigždučių ir pavadino jį „griežtai asketišku ir įtraukiančiu“. Jordan Mintzer iš „The Hollywood Reporter“ rašė: „Puikiai režisuotas ir įspūdingai suvaidintas, šis lėtai besivystantis pasakojimas apie politinę neteisybę yra kupinas atmosferos – konkrečiai, slegiančios, klaustrofobiškos atmosferos, vyravusios TSRS Stalino Didžiojo valymo laikotarpiu.“
Apdovanojimai
 Renginys Ceremonijos data Kategorija Rezultatas  Kanų kino festivalis 2025 m. gegužės 24 d. Auksinė palmės šakelė   Fransua Šalė prizas 

 Nuorodos 



 Išnašos 

Kategorija:2025 filmai
Kategorija:Istoriniai filmai
Kategorija:Dramos
Kategorija:Rumunijos filmai
Kategorija:Nyderlandų filmai
Kategorija:Lietuvos filmai
Kategorija:Latvijos filmai
Kategorija:Vokietijos filmai
Kategorija:Prancūzijos filmai